ai4bharat/Pralekha huggingface dataset:
کیمیکلز اور فرٹیلائزر کی وزارت
بنگال کے کیمیکلز اینڈ فارماسیوٹیکلز لمیٹڈ نے اگست 2020میں 8.3 کروڑروپے قیمت کے فنائل کی پیداوارکی
اس کمپنی نے 120برسوں کی تاریخ میں ایک ریکارڈ بنایاہے
گذشتہ 4برسوں میں کمپنی کا منافع اوسط 4فیصد سے بڑھ کر 30فیصد ہوگیاہے
نئی دہلی ،09ستمبر : بنگال کیمیکلز اینڈ فارماسیوٹیکلز لمیٹڈ  نے اگست ، 2020میں 8.3کروڑروپے قیمت کے فنائل کی پیداوارکی جو کمپنی کے 120برسوں کی تاریخ میں ایک ریکارڈ ہے ۔
بنگال کیمیکلز اینڈ فارماسیوٹیکلز لمیٹڈکیمیکلزاورفرٹیلائزر وزارت کے تحت ایک سرکاری صنعت ہے ۔
کیمیکلزاور فرٹیلائزرس کے مرکز ی وزیرجناب ڈی وی سدانند گوڑانے پیداوارکا شاندارمظاہرہ کرنے کے لئے کمپنی کے انتظامیہ اورکارکنان کو مبارکباد دی ہے ۔
کمپنی کے مالی اورانتظامی ڈائرکٹرپی ایم چندریانے بتایاکہ یہ اکائی ستمبر ،2020کے مہینے میں 10کروڑروپے کی پیداوارکے ہدف کو حاصل کرنے کی سمت میں کام کررہی ہے ۔
کمپنی کے مغربی بنگال واقع پنی ہاٹی پیداواراکائی نے کمپنی کے ایڈوانس پیداوار‘‘لیمپ برانڈفنائل ’’ کی پیداوارکی جاتی ہے ۔
کووڈ لاک ڈاون کے باوجود پنی ہاٹی پیداوارکے ساتھ ساتھ منافع کمانے کے معاملے میں بھی اچھی کارکردگی رہی ہے ۔ اس دوران بڑھتی ہوئی مانگ کو پوراکرنے کے لئے یہاں ایک دن میں 51960فنائل کی بوتلیں بنانے کا ریکارڈ بنایاہے ۔
31اگست ، 2020تک رواں مالی سال کے آخری پانچ مہینوں میں بی سی پی ایل نے 9.6کروڑروپے کا منافع کمایاہے اورگذشتہ مالی سال کی 30ستمبر ،2019کے آخری ششماہی میں کمائے 5.6کروڑروپے اور گذشتہ پورے سال کمائے 14.4کروڑروپے کی منافع کے مقابلے میں موجودہ مالی سال کی 30ستمبر کو سال کے ختم ہونے والی ششماہی میں 14.6کروڑروپے کی منافع کمانے کا اندازہ لگارہی ہے جو 260فیصد زیادہ ہے ۔
رواں مالی سال کے آخری ششماہی میں کمپنی کا منافع نسبتاًگذشتہ مالی سال 20-2019کی اسی مدت کے دوران 17فیصد کے مقابلے میں 30فیصد زیادہ رہا۔ گذشتہ چاربرسوں میں کمپنی کا منافع نسبت 4فیصد سے بڑھ کر 30فیصد ہوگیاہے جو تقریبا 8گنازیادہ ہے ۔بنگال کیمیکلز اینڈ فارماسیوٹیکلز لمیٹڈ ہندوستان کی پہلی فارماسیوٹیکلز کمپنی ہے جو گھروں اور کاروباری اور صنعتی میدانوں میں استعمال کئے جانے والے کئی طرح کی کیمیکل مصنوعات بناتی ہے ۔
وزیراعظم کا دفتر
وزیراعظم نے ایشیائی کھیل 2022 میں 50 میٹر رائفل 3 پی مقابلے میں مردوں کی ٹیم کے ذریعے سونے کاتمغہ جیتنے پر خوشی کااظہار کیا
وزیراعظم جناب نریندر مودی نے ہانگژو میں ایشیائی کھیل 2022میں مردوں کے 50 میٹر رائفل 3 پیز ٹیم مقابلے میں سونے کاتمغہ جیتنے اور عالمی ریکارڈ قائم کرنے پر سوپنیل کوسالے، ایشوری پرتاپ سنگھ تومر اور اکھل شیوران کو مبارکباد دی ہے۔
وزیراعظم نے ایکس پر پوسٹ کیا ہے:
’’شاندار جیت، گراں قدر گولڈ اور ایک عالمی ریکارڈ! ایشیائی کھیلوں میں مردوں کے 50 میٹر رائفل 3 پیز ٹیم مقابلے میں سوپنیل کوسالے، ایشوری پرتاپ سنگھ تومر اور اکھل شیوران کو فاتح بننے پرمبارکباد۔انہوں نے غیرمعمولی لگن اور ٹیم ورک کا مظاہرہ کیا ہے۔‘‘
-----------------------
ش ح۔ و ا ۔ ع ن
U NO: 10094
(
وزارت دفاع
پی پی پی موڈ پر سینک اسکول
حکومت نے تمام ریاستوں/ مرکز زیر انتظام علاقوں میں این جی او/ پرائیویٹ اسکولوں/ ریاست کے سرکاری اسکولوں کے ساتھ شراکت داری میں 100 نئے سینک اسکول قائم کرنے کے اقدام کو منظوری دی ہے۔ ریاست / مرکز کے لحاظ سے فہرست جس میں نئے سینک اسکولوں کی ضلع وار تفصیلات شامل ہیں جن کے ساتھ سینک اسکولس سوسائٹی نے میمورنڈم آف ایگریمنٹ پر دستخط کیے ہیں درج ذیل ہے:
|
|
نمبر شمار
|
|
ریاست
|
|
ضلع
|
|
شراکت دار موڈ پر نئے سینک اسکول کی تعداد
|
|
1
|
|
آندھرا پردیش
|
|
ایس پی ایس آر نیلور
|
|
1
|
|
2
|
|
اروناچل پردیش
|
|
توانگ
|
|
1
|
|
3
|
|
بہار
|
|
سمستی پور
|
|
2
|
|
پٹنہ
|
|
4
|
|
دادر اور نگر حویلی
|
|
سلواسا
|
|
1
|
|
5
|
|
گجرات
|
|
جوناگڑھ
|
|
2
|
|
مہسانا
|
|
6
|
|
ہریانہ
|
|
فتح آباد
|
|
2
|
|
روہتک
|
|
7
|
|
ہماچل پردیش
|
|
سولن
|
|
1
|
|
8
|
|
کرناٹک
|
|
بیلاگاوی
|
|
2
|
|
میسورو
|
|
9
|
|
کیرالا
|
|
کوزیکوڈ
|
|
1
|
|
10
|
|
مدھیہ پردیش
|
|
مندسور
|
|
1
|
|
11
|
|
مہاراشٹر
|
|
احمد نگر
|
|
2
|
|
سانگلی
|
|
12
|
|
پنجاب
|
|
پٹیالہ
|
|
1
|
|
13
|
|
تمل ناڈو
|
|
ٹوٹیکورین
|
|
1
|
|
کُل
|
|
18
جب کہ اس پہل میں تمام ضروری بنیادی ڈھانچے، فیکلٹی اور دیگر ضروریات کی تخلیق کا تصور کیا گیا ہے جو کہ نئے سینک اسکولوں کے لیے شراکت داری کے موڈ میں اسکول کے قیام اور اس کو چلانے والے ادارے  کی طرف سے تجویز کیا گیا ہے، اس کے لیے حکومت ہند کی طرف سے کیے جانے والے اخراجات کوئی انتظام نہیں ہے۔ تاہم، کلاس کے 50 فیصد تک کے لیے 50 فیصد تک فیس سپورٹ  کی میرٹ-کم-مینز کی بنیاد پر سالانہ حمایت  منظور شدہ اسکول کے لیے سالانہ 50 طلبا فی کلاس)، حکومت ہند کی طرف سے سینک اسکولس سوسائٹی کے ذریعے فراہم کی جائے گی۔ جہاں تک پارٹنرشپ موڈ پر نئے سینک اسکول کھولنے کے معیار کا تعلق ہے، یہ اس مقصد کے لیے وضع کردہ کوالیفائنگ تقاضوں کو پورا کرنے، منظور شدہ ضمنی قوانین کی تعمیل اور سینک اسکولز سوسائٹی کے ساتھ میمورنڈم آف ایگریمنٹ پر دستخط کی بنیاد پر منظوری کے ساتھ مشروط ہے۔
دفاعی وزیر مملکت جناب اجے بھٹ نے آج لوک سبھا میں جناب دیوجی ایم پٹیل اور دیگر کے تحریری جواب میں یہ معلومات فراہم کی۔
صدر جمہوریہ کا سکریٹریٹ
لوک پال کال تقرر
نئی دلّی ، 20 مارچ ؍ صدر جمہوریہ ہند نے شری جسٹس پناکی چندر گھوش کو لوک پال کے طور پر مقرر کیا ہے ۔ صدر جمہوریہ ہند نے جوڈیشیل ممبران کے طور پر شری جسٹس دلیپ بی ۔ بھوسلے ، شری جسٹس پردیپ کمار موہنتی ، شریمتی جسٹس ابھیلا شا کماری اور شری جسٹس اجے کمار ترپاٹھی کو جوڈیشیل ممبر کے طور پر مقرر کیا ہے ۔ علاوہ ازیں جوڈیشیل ممبران کے علاوہ دیگر ممبران کے طور پر جناب دنیش کمار جین ، محترمہ ارچنا راما سندرم ، جناب مہیندر سنگھ اور ڈاکٹر اندر جیت پرساد گوتم کو مقرر کیا ہے ۔ مذکورہ بالا تقرر یاں بالترتیب ان کے ذریعہ ان کا عہدہ سنبھالنے کی تاریخ سے نافذ العمل ہوں گی ۔
۔ ۔ ۔ ۔ ۔ ۔
(U . 1627
م ۔ ر ۔ ر۔
شمال مشرقی ریاستوں کی ترقی کی وزارت
میگھالیہ میں پن بجلی کے پانچ بڑے پروجیکٹ اور پن بجلی کے تین چھوٹے پروجیکٹ نصب کئے گئے
شمال مشرقی خطے کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں یہ اطلاع فراہم کی ہے۔
میگھالیہ میں گزشتہ پانچ برسوں کے دوران سینٹرل الیکٹری سٹی اتھارٹی نے پن بجلی کے ایک بڑے پروجیکٹ کے بارے میں اتفاق رائے کیا ہے۔
شمال مشرقی خطے کی ترقی کی وزارت کی جانب سے فراہم کردہ اطلاع کے مطابق ،ایسے کسی واقع کی خبر نہیں ہے۔
زراعت اور کاشتکاروں کی فلاح و بہبود کی وزارت
مرکزی کابینہ نے پی ایم ۔ کسان اسکیم کے تحت دوسری قسط کے لئے آدھار سے متعلق شرائط نرم کئے جانے کو منظوری د ے دی
نئی دہلی’یکم مارچ : وزیراعظم ، جناب نریندرمودی کی صدارت میں ہونے والے مرکزی کابینہ کے اجلاس میں پردھان منتری کسان سمان ندھی  اسکیم کے نام سے ایک نئی مرکزی اسکیم کو منظوری دی ہے، جس کا مقصد ملک بھرکے ان تمام چھوٹے اوربہت کم زمین کے مالک کسان کنبوں کو مالی معاونت فراہم کرانا ہے ،جن کے پاس دوہیکٹیئر تک رقبہ زمین ہی ہے یہ مالی معاونت 6ہزارروپے سالانہ کی ادائیگی کی شکل میں دی جائیگی ۔ یہ اسکیم عزت مآب وزیراعظم ،جناب نریندرمودی نے 24فروری ، 2019کو لانچ کی تھی ۔ یہ ادائیگی ہرچارماہ کے بعد تین قسطوں میں کی جائیگی ۔ یہ رقم بینکوں میں نقدی کی راست منتقلی کے طریقے سے جمع کرائی جائیگی ۔ اس کے لئے دوہزارکروڑروپے سے زائد کی رقم ملک بھرکے کسان کنبوں کو پہلی قسط کے طورپرپہلے ہی اداکی جاچکی ہے اورباقی ماندہ استفادہ کنندہ کسان کنبوں کی پہلی قسط کی ادائیگی کا عمل جاری ہے ۔
اس اسکیم کے تحت دوسری قسط یکم اپریل 2019کے بعد اداکی جائیگی ۔ اس کے ساتھ ہی مرکزی کابینہ نے یکم فروری ، 2019کو استفادہ کنندگان کے لئے آدھار کولازمی بنائے جانے کی جوشرط مقررکی تھی، اسے اس امرکے پیش نظرکہ آدھارکی صدفیصد شرط کی تکمیل دشوار گذارہے ،جس کے نتیجے میں آدھارکے لئے بایومیٹرک تصدیق ضروری ہے ، جغرافیائی طورسے آدھار کی شرط کا نتیجہ بڑی تعداد میں ہجوں کے نقص کی وجہ سے استحقاق کی مسترد کئے جانے کی شکل میں ظاہرہوگا۔علاوہ ازیں ا ستفادہ کنندگان کے نمبروں کی تفصیل فراہم کرائے جانے میں تاخیر کے نتیجے میں بھی دوسری قسط کی ادائیگی میں تاخیرہوسکتی ہے، جس سے کسان کنبوں میں بیچینی پیداہوسکتی ہے ۔ اس لئے اس شرط کو نرم کردیاگیاہے اوراب یہ شرط تیسری قسط اوراس کے بعد ادائیگی پرہی نافذالعمل ہوگی تاہم دوسری قسط کی ادائیگی کے لئے بھی آدھار نمبر ہونا لازمی ہے ۔
وزارت ماہی پروری، مویشی پروری و ڈیری
مرکزی حکومت نے جانوروں کے ضبط تولید کے ضابطے، 2023 کو نوٹیفائی کیا
مرکزی حکومت نے جانوروں کے ضبط تولید کے ضابطے 2001 کو ختم کرنے کے بعد جانوروں کے ساتھ بے رحمانہ سلوک کی روک تھام کے قانون، 1960 کے تحت جی ایس آر 193-ای مورخہ 10 مارچ، 2023 کے ذریعے جانوروں کے ضبط تولید کے ضابطے 2023 کو نوٹیفائی کیا ہے ۔ ان ضابطوں میں جانوروں کی بہبود کے ہندوستانی بورڈ اور پیپل فار ایلیمنیشن آف اسٹرے ٹروبلس کے درمیان2009 کے رِٹ پٹیشن نمبر 691 میں معز ز سپریم کورٹ کے رہنما اصول کی تعمیل کی گئی ہے۔ معزز سپریم کورٹ نے مختلف احکامات میں خاص طور پر ذکر کیا ہے کہ کتوں کو منتقل کرنے کی اجازت نہیں دی جا سکتی۔
موجودہ ضابطوں کے مطابق، آوارہ کتوں کی نس بندی اور حفاظتی ٹیکوں کے لئے جانوروں کے ضبط تولید کا پروگرام متعلقہ بلدیاتی اداروں؍میونسپلٹیوں؍میونسپل کارپوریشنوں اور پنچایتوں کے ذریعے انجام دیا جانا ہے۔ اس کے علاوہ، اے بی سی پروگرام کو انجام دینے میں ہونے والے بے رحمانہ سلوک پر توجہ دینے کی ضرورت ہے۔ ان قوانین کے مؤثر نفاذ سے، مقامی اداروں کے ذریعے جانوروں کی پیدائش پر قابو پانے کا پروگرام چلایا جا سکتا ہے جس سے جانوروں کی بہبود کے مسائل کو حل کرنے کے لئے آوارہ کتوں کی آبادی کو کم کرنے میں مدد ملے گی۔
میونسپل کارپوریشنوں کو اے بی سی اور اینٹی ریبیز پروگرام کو مشترکہ طور پر نافذ کرنے کی ضرورت ہے۔ یہ ضابطے رہنما خطوط بھی فراہم کرتے ہیں کہ کسی علاقے میں کتوں کو منتقل کئے بغیر انسانوں اور آوارہ کتوں کے درمیان تصادم سے کیسے نمٹا جائے۔
ضابطے کے تحت ضروریات میں سے ایک یہ ہے کہ جانوروں کے ضبط تولید کے پروگرام کو اے ڈبلیو بی آئی کی تسلیم شدہ ادارہ کے ذریعے انجام دینے کی ضرورت ہے ، جو خاص طور پر جانوروں کے ضبط تولید کے پروگرام کے لئے منظور شدہ ہے۔ ایسی تنظیموں کی فہرست بورڈ کی ویب سائٹ پر دستیاب کرائی جائے گی جنہیں وقتاً فوقتاً اپ ڈیٹ بھی کیا جائے گا۔ مرکزی حکومت نے پہلے ہی تمام ریاستی چیف سکریٹریوں، مویشی پروری کے محکمہ اور شہری ترقی کے محکمے کے پرنسپل سکریٹریوں کے لئے مکتوب جاری کئے ہیں۔ لہٰذا، بلدیاتی اداروں سے درخواست کی جاتی ہے کہ وہ قواعد و ضوابط پر عمل درآمد کریں اور کسی بھی ایسے اداروں کو اے بی سی پروگرام چلانے کی اجازت نہ دیں جو اے ڈبلیو بی آٗئی سے تسلیم شدہ نہ ہو ں اور جنہیں اے بی سی پروگرام کے لئے منظور ی نہ ملی ہو یا بصورت دیگر ضابطوں میں جس کی تشریح کی گئی ہو۔
وزارت دفاع
وزیر دفاع جناب راجناتھ سنگھ نے گاندھی نگر میں بنگلہ دیش، انگولا، جنوبی افریقہ، عوامی جمہوریہ کانگو اور پیراگوے کے وفد کے قائدین سے ملاقات کی
وزیر دفاع راجناتھ سنگھ نے 19 اکتوبر 2022 کو گجرات کے شہر احمدآباد میں 12ویں دفاعی ایکسپو کے شانہ بہ شانہ انڈین اوشن ریجن پلس  اجلاس کا اہتمام کیا۔ اس تقریب کے دوران بحر ہند کے خطہ میں مشترکہ خطرات اور ان کے حل کے لیے اقدامات کے بارے میں تبادلہ خیالات کیےگئے۔
آئی او آر+ اجتماع کے علاوہ، وزیر دفاع نے 19 اکتوبر 2022 کو بنگلہ دیش، انگولا، جنوبی افریقہ، عوامی جمہوریہ کانگو اور پیراگوے کے وفد کے قائدین، جو دفاعی ایکسپو میں شرکت کرر ہے ہیں، کے ساتھ باہمی میٹنگوں کا بھی اہتمام کیا۔ میٹنگوں کے دوران، جناب راجناتھ سنگھ نے بنگلہ دیش کی وزیر اعظم کے سلامتی مشیر میجر جنرل طارق احمد صدیقی؛ جمہوریہ کانگو کے منسٹر آف نیشنل ڈفینس اور ہوم لینڈ ویٹرنس جناب جواو ارنیسٹو دوس سانتوس؛ جمہوریہ جنوبی افریقہ کی وزیر دفاع اور معمر فوجی افسر محترمہ تھانڈی موڈیسے؛ پیراگوے کی نائب وزیر دفاع محترمہ گلاڈِس آرسینیا روئز پیکی اور عوامی جمہوریہ کانگو کےمنسٹر آف ڈفینس اور وار ویٹرنس جناب گلبرٹ کابندا کرہینگا سے ملاقات کی۔
میٹنگوں کے دوران دفاعی تعاون کے مختلف پہلوؤں پر تبادلہ خیالات عمل میں آئے اور باہمی مفادات پر مبنی تعاون کے لیے مختلف مواقع کی شناخت پر توجہ مرکوز کی گئی۔
دیہی ترقیات کی وزارت
ایم جی نریگا کے تحت روزگار اور فنڈ کی صورتحال
دو ہزار اکیس بائیس  اجرت کے لئے مجموعی مانگ کے مقابلے میں 90 فیصد سے زیادہ کنبوں کو روزگار فراہم کئے گئے
دیہی ترقی کے مرکزی وزیر مملکت جناب فگن سنگھ کولستے نے آج راجیہ سبھا میں ایک تحریری جواب میں بتایا کہ 22-2021 کے موجودہ مالی سال میں  مہاتما گاندھی قومی دیہی روزگار گارنٹی اسکیم  کے تحت روزگار کی مانگ کرنے والے کنبوں ،روزگار کی پیش کش والے کنبوں اور روزگار کی پیش کش کی اوسط کی تفصیلات نیچے دی گئی ہے ،
|
|
مالی سال
|
|
ایسے کنبے جنہوں نے روزگار کی مانگ کی

|
|
ایسے کنبے جنہیں روزگار کی پیش
کش کی گئی 
|
|
پیش کش کئے گئے روزگار کی اوسط
|
|
2021-22

|
|
7.61
|
|
7.56
|
|
99.34 %
مہاتما گاندھی این آر ای جی ایس مانگ پر مبنی ایک اسکیم ہے اور اس اسکیم کے مطابق ایک دیہی کنبہ مزدوری کے لئے اپنی مانگ کے مقابلے میں گارنٹی اجرت روزگار کے کم از کم 100دن کے لئے مجاز ہے۔رواں مالی سال 22-2021 میں سال میں 99فیصد سے زیادہ کنبوں کو مزدوری کی پیش کش کی گئی ۔یہ پیش کش مزدوری کی مجموعی مانگ کے مقابلے میں تھی ۔ روزگار کی غیر پیش کش کی صورت میں مستفید ہونے والا شخص مہاتما گاندھی نیشنل دیہی روزگار گارنٹی ایکٹ  کی شق کے مطابق ریاست کی جانب سے ادا کئے جانے والے بے روزگار ی کے بھتوں کا اہل ہے۔
مہاتما گاندھی این آ ر ای جی اے کے جدول دوئم میں بتائی گئی شقوں کے مطابق اجرت حاصل کرنے والے مزدور تاخیر کے لئے معاوضے کی ادائیگی حاصل کرنے کے حقدار ہوں گے ۔ وہ مسٹر رول کے بند ہونے کے 16 دن کے بعد تاخیر کے سبب یومیہ ادا نہ کئے جانے والی اجرتوں کے 0.05 فیصد کی شرح سے ادائگی کے حقدار ہوں گے ۔
قانو ن کے جدول دوئم پیرا -29   کے مطابق ریاستی سرکار مخصوص مذکورہ قانون میں بتائے گئے وقت کی حد کے اندر مناسب تصدیق کے بعد معاوضہ ادا کرے گی اور ان ایجنسیوں یا عہدے داروں سے معاوضے کی رقم وصول کرے گی جو ادائیگی میں تاخیر کے لئے ذمہ دار ہیں۔
وزیر موصوف نے بتایا مہاتما گاندھی این آر ای جی ایس مانگ پر مبنی اجرت روزگارکا ایک پروگرام ہے اور لیبر بجٹ  مالی سال کے دوران ریاستوں اور مرکز کے زیر انتظام علاقوں کی کارکردگی کی متفقہ بنیاد پر ریاستوں اور مرکز کے زیر انتظام علاقوں کو فنڈ جاری کیا جاتا ہے ۔اس اسکیم کے تحت ریاستوں اور مرکز کے زیر انتظام علاقوں کے اعتبار سے کوئی مالی فنڈ مختص نہیں کیا گیا ہے۔
22-2021 کے رواں مالی سال میں  اس اسکیم کے نفاذ کے لئے ریاستوں اور مرکز کے زیر انتظام علاقوں کو 81406.73 کروڑروپے کی رقم جاری کی گئی ۔
22-2021 کے مالی سال میں بجٹ تخمینے کے مرحلے میں بجٹ پروویژن 73000 کروڑروپے تھا۔ریاست نے اضافی بجٹ مختص کرنے کی درخواست کی ہے، جو فنڈ کی ضرورت کے مطابق نظر ثانی شدہ تخمینے کے مرحلے میں بڑھاکر 98000 کروڑروپے کردیا گیا ہے۔ ریاستوں اور مرکز کے زیر انتظام علاقوں کو جاری کیا جانے والا فنڈ ایک لگاتار عمل ہے اور مرکزی حکومت کام کی مانگ کی بنیاد کے مدنظر فنڈ دستیاب کرانے کے لئے عہد بستہ ہے۔
قانون اور انصاف کی وزارت
بھارت اورمراقش کے درمیان مفاہمت نامے کی کابینہ نے منظوری دے دی ہے
نئی دہلی ،4 ؍جولائی : وزیراعظم ، جناب نریندرمودی کے زیرقیادت مرکزی کابینہ نے مراقش کے ساتھ ایک مفاہمت نامے کی منظوری دی ہے جس کے تحت دونوں ملکوں کی عدلیہ کے درمیان باہمی تعاون کو ترقی دی جائیگی ، فروغ دیاجائیگااورمستحکم بنایاجائیگا۔
اثرات
اس منظوری سے بھارت اورمرقش کے درمیان عدالتی اوردیگر قانونی شعبوں میں تعاون کو فروغ حاصل ہوگا نیز بنیادی ڈھانچے اوراطلاعاتی تکنالوجی کے معاملے میں معلومات کا تبادلہ ہوسکے گا۔
۔۔۔۔۔۔۔۔۔۔۔۔۔۔
U-2833
(Visitor Counter : 40
ماحولیات، جنگلات اور موسمیاتی تبدیلی کی وزارت
نیشنل میوزیم آف نیچرل ہسٹری نے ریاست ہریانہ کے اسکول پرنسپلوں کے ساتھ پریکشا پہ چرچا-مشن لائف سیشن کا انعقاد کیا
ریجنل میوزیم آف نیچرل ہسٹری، سوائی مادھوپور، مشن 2642 سے زیادہ طلباء اور عام لوگوں کو لائف کے بارے میں حساس بنا رہا ہے
ماحولیات، جنگلات اور آب و ہوا کی تبدیلی کی وزارت کے ماتحت دفتر نیشنل میوزیم آف نیچرل ہسٹری نے ریاست ہریانہ کے اسکول پرنسپلوں کے لیے مشن لائف  کے سلسلے میں پریکشا پہ چرچا پر ایک آن لائن بات چیت پر مبنی سیشن کا اہتمام کیا۔ پروگرام میں 55 شرکاء نے شرکت کی۔ اسکول کے پرنسپلوں سے اپنے خطاب میں محترمہ اندو بوکن، ڈی ای او نے پرنسپلوں سے کہا کہ وہ امتحان کے دباؤ سے نمٹنے میں بچوں کی مدد کریں۔
نیشنل میوزیم آف نیچرل ہسٹری  کے مغربی علاقائی مرکز راجیو گاندھی ریجنل میوزیم آف نیچرل ہسٹری ، سوائی مادھو پور، راجستھان نے مشن لائف بیداری پروگراموں کا اہتمام کیا۔ اس کے ایک حصے کے طور پر 13 جنوری 2023 کو #سیو انرجی، #مشن لائف پر گرین ٹاک، گرین پلے، رنگولی اور فلم شوز کا انعقاد کیا گیا جس میں 2,643 سے زائد طلباء، اساتذہ اور عام مہمانوں نے بڑھ چڑھ کر حصہ لیا۔
آر جی آر ایم این ایچ، سوائی مادھوپور کے زیر اہتمام مشن لائف بیداری پروگرام۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 52
وزارت دفاع
بھارت-بحرالکاہل علاقائی مذاکرات 2022 ایڈیشن  دوسرے دن کی کارروائی
بھارت-بحرالکاہل علاقائی مذاکرات 2022 ، جوکہ بھارتی بحریہ کے سالانہ اعلیٰ سطحی علاقائی اسٹریٹجک مذاکرات ہیں ، نئی دہلی میں 23 نومبر 2022 سے 25 نومبر 2022 تک بھارتی بحریہ کے ذریعہ منعقد کیا جا رہا ہے۔
پروگرام کے اہم موضوع کو آگے بڑھاتے ہوئے - " بھارت-بحرالکاہل بحری پہل کو فعال بنانے سے متعلق"  آئی پی آر ڈی کے دوسرے دن تین موضوعاتی اجلاس منعقد کئے گئے ، جس میں آئی پی او آئی کے تین مخصوص 'ستونوں' پر توجہ مرکوز کی گئی جو اس طرح سے ہیں "تجارت، کنکٹیوٹی اور بحری ٹرانسپورٹ"، "صلاحیت سازی اور ریسورس شیئرنگ"، اور "بحری وسائل"۔
دن کا پہلا اجلاس " میری ٹائم کنکٹیوٹی کی تعمیر : بندرگاہ ، تجارت اور ٹرانسپورٹ"۔ کے موضوع پر مبنی تھا۔اس اجلاس میں حکومت ہند، بندرگاہوں، جہاز رانی اور آبی گزرگاہوں کی وزارت کے سکریٹری ڈاکٹر سنجیو رنجن کا ایک خصوصی خطاب شامل تھا، جنہوں نے بحری کنکٹیوٹی کی تعمیر میں بھارت کے طریقہ کار کی وضاحت کی۔ اجلاس کے دوران آسیان، آسٹریلیا، بھارت اور سری لنکا کے نظریات پر بھی تبادلہ خیال کیا گیا۔
اگلااجلاس "صلاحیت سازی اور قابلیت کو بڑھانا : فزیکل اور سوشل سائنسز کو مستحکم کرنے " کے موضوع پر منعقد کیا گیا جس کا آغاز حکومت ہند کی ارضیاتی سائنسز کی وزارت کے سکریٹری ڈاکٹر ایم روی چندرن کے خصوصی خطاب سے ہوا۔ ڈاکٹر روی چندرن نے اس بات پر زور دیا کہ سائنس اور سائنسی تحقیق کسی بھی سمندری معیشت کے فن تعمیر کا کلیدی عنصر ہے جو قومی اور علاقائی دونوں سطحوں پر تیزی سے نیلگوں معیشت بننے کی خواہش مند ہے۔ انہوں نے سماجی اور طبعی علوم کے درمیان علامتی تعلق پر بھی زور دیا۔اجلاس میں دیگر مقررین نے آسیان، اسرائیل، بھارت، جاپان اور چینی تائی پے کےموقف پیش کیے۔
دن کے تیسرے اجلاس کا آغاز ماحولیات، جنگلات اور آب و ہوا میں تبدیلی کے وزیر جناب بھوپیندر یادو جو کہ اس وقت محنت اور روزگار کے وزیر بھی ہیں ،کے خصوصی خطاب سے ہوا۔ خصوصی خطاب کے بعد عزت مآب وزیر نے ’’ ٹرانزسننگ فرام اے ’براون ‘ ٹو اے ’بلیو ‘ اکانومی ان دی فیس آف کلائمیٹ چینج ‘ کے عنوان سے ایک کتاب کا اجراز کیا ۔ یہ کتاب نئی دہلی کے نیشنل میری ٹائم فاؤنڈیشن نے شائع کیا ہے۔ اس اجلاس میں تھائی لینڈ، کینیا، فرانس، انڈونیشیا، اور اقوام متحدہ کے ترقیاتی پروگرام  کے مقررین شامل تھے۔
آئی پی آر ڈی-2022، جس کا اہتمام نیشنل میری ٹائم فاؤنڈیشن ، نئی دہلی نے،بھارتی بحریہ کے نالج پارٹنر کی حیثیت سے کیا ، جس میں 800 سے زیادہ شرکاءحصہ لے رہے ہیں، جس میں 20 دوست بیرونی ممالک اور بین الاقوامی تنظیموں کے مندوبین بھی شامل ہیں۔
وزیراعظم کا دفتر
وزیر اعظم نے ہماچل پردیش کے کنور میں ایک حادثے میں ہونے والے جانی نقصان پر تعزیت کا اظہار کیا
وزیر اعظم قومی ریلیف فنڈ کی طرف سے معاوضے کا اعلان کیا
وزیر اعظم جناب نریندر مودی نے ہماچل پردیش کے کنور میں ایک حادثے میں ہونے والے جانی نقصان پر غم کا اظہار کیا ہے۔ وزیر اعظم نے فوت شدہ افراد کے ورثا کو 2 لاکھ روپے اور زخمیوں کو 50,000 روپے معاوضہ دینے کا بھی اعلان کیا۔
پی ایم او کی طرف سلسلے وار ٹوئیٹ میں، وزیر اعظم نے کہا:
” ہماچل پردیش کے کننور میں مٹی کے تودے گرنے سے پیش آنے والا حادثہ انتہائی افسوسناک ہے۔ اس میں جان گنوانے والے لوگوں کے اہل خانہ سے میں دلی تعزیت کرتا ہوں۔ حادثے میں زخمی ہونے والے لوگوں کے علاج کا پورا انتظام کیا جا رہا ہے۔ میں ان کی جلد صحت یابی کی تمنا کرتا ہوں: وزیر اعظم @narendramodi
ہماچل پردیش کے کنور میں حادثے سے مرنے والے لوگوں کے ورثا کو پی ایم این آر ایف کی طرف سے 2 لاکھ روپے کا معاوضہ دیا جائے گا۔ زخمیوں کو 50,000 روپے دیے جائیں گے: وزیر اعظم @narendramodi“
وزیراعظم کا دفتر
ہم اپنے کاشتکارو بھائیوں اور بہنوں کی فلاح و بہبود کے لیے کوئی دقیقہ فروگذاشت نہیں کر رہے ہیں: وزیر اعظم
وزیر اعظم جناب نریندر مودی نے سرکاری پالیسیوں کے باعث شکر کی صنعت میں پیدا ہوئی خودکفالت پر مسرت کا اظہار کیا ہے۔
زراعت اور کاشتکاروں کی فلاح وبہبود کے مرکزی وزیر جناب نریندر سنگھ تومر کے ذریعہ کیے گئے ٹوئیٹ کا جواب دیتے ہوئے، وزیر اعظم نے ٹوئیٹ کیا؛
’’کاشتکار بھائی بہنوں کی زندگی میں خوشیوں کی مٹھاس یوں ہی گھلتی رہے، یہی امید ہے۔ ان کی فلاح و بہبود کے لیے ہم کوئی دقیقہ فروگذاشت نہیں کریں گے۔‘‘
وزیراعظم کا دفتر
وزیر اعظم نے بیساکھی کے موقع پر عوام کو مبارکباد پیش کی
وزیر اعظم جناب نریندر مودی نے بیساکھی کے مبارک موقع پر عوام کو مبارکباد پیش کی ہے۔
ایک ٹوئیٹ میں وزیر اعظم نے کہا؛
’’بیساکھی کے موقع پر نیک ترین خواہشات۔ خدا کرے کہ یہ تیوہار معاشرے میں اتحاد کے رشتے کو مزید عمیق بنائے۔‘‘
بھارتی چناؤ کمیشن
الیکشن کمیشن اپنی موجودہ ہدایات میں مناسب ترمیم کرتے ہوئے مجرمانہ ریکارڈ رکھنے والے امیدواروں سے متعلق سپریم کورٹ کی ہدایات کو نافذ کرے گا
نئی دہلی، 14فروری :الیکشن کمیشن نے عوامی زندگی میں مسلسل سخت اور بلندترین معیارات قائم کرنے کی کوشش کی ہے ۔سپریم کورٹ نے آئین ہندکی دفعہ 129اور دفعہ 142کی بنیاد پرڈبلیو پی  نمبر2011/536کی اہانت کی عرضداشت  نمبر 2018/2192 میں 13فروری ، 2020کو درج ذیل ہدایات جاری کی ہیں :
‘‘1) سیاسی جماعتوں کے لئے یہ ضروری ہوگا کہ وہ انتخابات کے لئے امیدواروں کے طورپر چنے جانے والے افراد کے خلاف زیرغور فوجداری کے معاملات  سے متعلق مفصل معلومات ویب سائٹ پراپ لوڈ کریں ۔ ساتھ ہی ایسے شخص کا انتخاب کرنے کی وجوہات بھی بتائیں اور یہ وضاحت بھی کریں کہ ایسے افراد کو امید وارکیوں نہیں بنایاگیا جن کا مجرمانہ ریکارڈ نہیں تھا۔
2) وجوہات میں اس بات کی بھی وضاحت کریں کہ یہ انتخاب محض انتخابات میں ‘‘جیتنے کی صلاحیت ’’پرنہیں بلکہ متعلقہ امیدوارکی قابلیت حصولیابیوں اور اہلیت کی وجہ سے کیاگیاہے ۔
3) یہ معلومات  ایک مقامی زبان کے اخباراور ایک قومی اخبار  فیس بک اورٹویئٹرسمیت سیاسی جماعت کے باضابطہ سوشل میڈیاپلیٹ فارم پربھی شائع کی جائے گی ۔
4)یہ تفصیلات امیدوارکے انتخاب سے 48گھنٹے کے اندر یا نامزدگی داخل کرائے جانے کی پہلی تاریخ کم سے کم دوہفتے قبل ، جوبھی پہلے ہو شائع کرائی جائے گی ۔
5)اس کے بعد متعلقہ سیاسی جماعت متعلقہ امیدوارکے انتخاب سے 72گھنٹے کے اندرالیکشن کمیشن کی ان ہدایات پرعمل کرنے کی ایک رپورٹ جمع کرائے گی ۔
6)اگرکوئی سیاسی جماعت الیکشن کمیشن کے پاس اس کی ہدایات پرعمل کرنے کی ایسی رپورٹ جمع کرانے میں ناکام رہے گی تو الیکشن کمیشن متعلقہ سیاسی جماعت کے ذریعہ ہدایات پرعمل نہ کئے جانے کے اس واقعہ کی اطلاع عدالتی ہدایات کی خلاف ورزی کئے جانے کے طورپرسپریم کورٹ کودے گا۔ ’’
الیکشن کمیشن اس معرکتہ الآراحکم کا پورے دل استقبال کرتاہے ،جو کہ انتخابی جمہوریت کی مجموعی بہتری کے لئے نئے اخلاقی پیمانے قائم کرنے میں دوررس نتائج کا حامل ہے ۔ اس سے قبل الیکشن کمیشن نے 10اکتوبر، 2018کو رائے دہندگان کی معلومات کے لئے امیدواروں اورمتعلقہ سیاسی جماعتوں کے ذریعہ امیدواروں کے مجرمانہ ریکارڈ کی اشاعت کو یقینی بنانے کے لئے حلف نامے کے فارم میں تبدیلی کے ساتھ مفصل ہدایات اور رہنماخطوط جاری کئے تھے ۔ اس کو نومبر ،2018سے اب تک کے تمام انتخابات میں نافذ کیاگیاہے ۔اب الیکشن کمیشن کے ذریعہ سپریم کورٹ کی ہدایات کو پوری طرح نافذ کرنے کے لئے مناسب تبدیلیوں کے ساتھ ان ہدایات کو دوہرائے جانے کی تجویز پیش کی گئی ہے ۔
وزیراعظم کا دفتر
وزیراعظم کل سی آئی ایس ایف کے پچاسویں یوم تاسیس کی تقریب میں شرکت کریں گے
نئی دہلی،09/مارچ وزیر اعظم جناب نریندر مودی 10 مارچ 2019 کو غازی آبا دمیں سینٹرل انڈسٹریل سکیورٹی فورسز  کے پچاسویں یوم تاسیس کی تقریب میں شرکت کریں گے۔
غازی آباد میں اندرا پورم میں پانچویں پٹالین کیمپ میں منعقدہ ایک تقریب میں وزیر اعظم سینٹرل انڈسٹریل سکیورٹی فورسز کی پریڈ کا جائزہ لیں گے۔ وہ کارہائے نمایاں اور بہترین خدمات کے لیے پولیس اور فائر سروس میڈل بھی پیش کریں گے۔
وزیر اعظم شہیدوں کی یادگار پر خراج عقیدت بھی پیش کریں گے بعد میں وہ سی آئی ایس ایف کے اہلکاروں سے خطاب کریں گے۔
۔ ۔ ۔ ۔ ۔ ۔ ۔ ۔ ۔ ۔

U. No. 1519
(Visitor Counter : 59
ریلوے کی وزارت
کاشی تمل سنگمم کے لئے 216مندوبین کا پہلا دستہ آج سے تمل ناڈو سے شروع ہونے والی ٹرین میں سوار ہوگا
• مہینے بھر چلنے والے کاشی تمل سنگمم کے دوران تمل ناڈو سے کاشی تک 13ٹرینیں چلیں گی
• اِن 12ٹرینوں میں تمل ناڈو کے 2592مندوبین شامل ہوں گے
• مندوبین رامیشورم ، تروچلاپلّی ، کوئمبٹور، چنئی سے اپنا سفر شروع کریں گے
• یہ ٹرینیں راستے میں 21اسٹیشنوں پر ٹھہریں گی
مہینے بھر چلنے والے ’کاشی تمل سنگمم ‘کے دوران، ہندوستانی ریلوے تمل ناڈو سے کاشی ، اترپردیش تک کل 13ٹرینیں چلائیں گی۔کاشی تمل سنگمم کے لئے 216مندوبین کو لے جانے والی پہلی ریک آج رامیشورم تمل ناڈو سے شروع ہوئی۔تمل ناڈو سے روانہ ہونے والی پہلی ٹرین میں حصہ لینے کے لئے رامیشورم سے تقریباً35، تروچلاپلّی سے 103 اور چنئی ایگمور سے 78مندوب ٹرین میں سوار ہوں گے۔تمل ناڈو کے گورنر تھرو آر این روی نمائندوں کے ساتھ بات چیت کریں گے اور کل چنئی ایگمور میں ٹرین کو ہری جھنڈی دکھائیں گے۔ اس موقع پر اطلاعات ونشریات ، ماہی پروری اور مویشی پروری کے وزیر مملکت ڈاکٹر ایل مُروگن بھی موجود رہیں گے۔
ان ٹرین خدمات میں تمل ناڈو کے 2592مندوب شامل ہو ں گے۔ مندوب رامیشورم ، کوئمبٹور اور چنئی سے اپنا سفر شروع کریں گے۔ یہ ٹرینیں راستے میں 21اسٹیشنوں پر رُکیں گی۔ ہر ریک میں 216مسافر ہوں گے۔
کاشی تمل سنگمم 2022’’آزادی کا امرت مہوتسو‘‘کے حصے کی شکل میں حکومت ہند کی ایک پہل ہے۔یہ ’ایک بھارت شریشٹھ بھارت‘کے جذبے کا جشن ہوگااور خوبصورت تمل زبان کے ساتھ ساتھ ثقافت کا بھی جشن منائے گا۔
کاشی اور تمل ناڈو کے درمیان علم کا صدیوں پرانا ربط اور قدیم تہذیبی جڑاؤ کو پھر سے تلاش کرنے کے لئے وارانسی میں 17نومبر سے 16 دسمبر تک پورے ایک ماہ تک چلنے والا ’کاشی تمل سنگمم ‘پروگرام منعقد کیا جائے گا۔
آئی آئی ٹی اور بی ایچ یو کے پروگرام کے حصے کی شکل میں ہندوستانی ثقافت کے دو قدیم مظاہر کے مختلف پہلوؤں پر ماہرین ؍دانشوروں کے درمیان اکیڈمک تبادلہ –سیمینار، گفت وشنید وغیرہ دونوں کے مابین روابط اور مشترکہ قدروں کو سامنے لانے پر توجہ مرکوز کی جائے گی۔وسیع تر مقصد دو علم اور ثقافتی روایتوں کو قریب لانا، ہماری مشترکہ وراثت کو سنبھالنا اور سمجھنا اور خطوں کے درمیان عوام سے عوام کے ربط کو مضبوط کرنا ہے۔
مزید معلومات کے لئے براہ کرم دیکھیں: https://kashitamil.iitm.ac.in/